कट ऑफ मार्क्स को ले जेपीएससी का पुतला फूंका
जेपीएससीके रिजल्ट में सामान्य कोटि के कटआफ से ओबीसी के कटआफ मार्क्स अधिक रखने के मामले में शनिवार को आजसू छात्र संघ ने जेपीएससी का पुतला दहन नया मोड़ के समक्ष किया। छात्र नेता सचिन महतो ने कहा कि आरक्षण के मामले पर जेपीएससी गुमराह कर रहा है। संविधान सुनिश्चित करता है कि आरक्षित वर्ग का कटआफ मार्क्स सामान्य से कभी भी अधिक नहीं हो सकता है। क्योंकि आरक्षण का संकल्प है कि जो समान अवसर से वंचित रह जाते हैं उन्हें मार्क्स में रियायत देकर उनके लिए अवसर पैदा करना है। चास नगर अध्यक्ष अशोक महतो ने कहा कि जेपीएससी ने आरक्षित वर्ग का नहीं बल्कि संविधान का मजाक उड़ाया है। इसे आजसू छात्र संघ बर्दाश्त नहीं करेगा। संविधान की रक्षा के लिए संघ कोई भी बलिदान देगा। उन्होंने कहा कि यह आंदोलन सड़क से सदन तक होगा। इस मौके पर चास नगर अध्यक्ष अशोक महतो, सुभाष सिंह, दशरथ महतो, सोनू कुमार, वासुदेव महतो, विष्णु महतो, परमजीत कुमार, सुभाष महतो, उमा शंकर गोप, नरेश महतो, सरयू महतो, रमेश कुमार, नीतिश आदि थे।
पुतला दहन करते आजसू छात्र संघ के सदस्य।
bho_Deva hin_Deva awa_Deva